henr s
Vanden gedinghe dat geweest heeft inde banck voer meye ende
scepen van loeven tuschen arnde scrijne aenlegge ter eenre
ende henricken van landen verweerde ter ande zijden aldair
de voirs arnd den voirs henricken aensprack nae dat hij
eenen scepen brief van loeven sprekende van vi rinsch
gulden bijden voirs henricken bekindt hadde geexhibeert
seggende hoe dat hij de vors brieve hadde behoirlic gevonist
dat hij dairaf alnoch wae in gebreke van hondert rinsch
gulden Voer welck zijn gebreck hij den voirs henricken
in hachten hadde doen stellen sustinende voer zijn conclusie
dat hij gehouden soude bliven in hachten tot dat hij hem
van zijnen wettigen gebreken voirger die hij bij eede
om zijnen brieven te baten te comen pnteerde te verificen
met coste en come vernueght ende gecontenteert soude
hebben Dairop de voirs henrick hem verantwerden
dede seggen met zijnen geleverden voirspreke dat hem
die aensprake vremde gaff bij diversen reden ende
onder den anden bij dien dat de voirs arnd voertijden uut
crachte van beleide ende der voirs scepen brieve dair hij nu
mede ageerde hadde doen rasten seke wouwe den voirs
henricken toebehoiren dat beide de voirs partien dairom
quamen in questien voe de deken vander gulden van des
stad Aldair so verre werdde gededingt dat bij ondwijse
der selver deken partien veractoirdeerden dat de voirs
wouwe gevuert soude worden tot antwerpen in handen
eens geheten arnd van beneden om die bij he ten hooghsten
gebracht te worden ende de peninghe dairaf comen in
zijnen handen te bliven tot dat de voirs paptien vanden
eyssche des voirs arnts beslicht souden zijn met der
mynnen oft met den rechte dwelc oft hem wordde
ontkindt hij pnteerde te thoenen met der voirs deken
registe hopen hem bekindt oft bij ontkynnen vander
wederptien gethoent dat de vors arnd met zijnen
vervolghe op den voirs henricken verdoolt wae want
hij nae recht in live ende goede tsamen ende van eend saken
niet gepraemt en mochte worden ende dat de vorrs
arnd sculdich soude zijn den vors henricken vand hachten
dair hij hem hadde doen stellen costeloes ende scadeloes
tontslaene hem des getroestende tot den vonisse dop
de voirs arnd replicende ontkinde dat de vors wouwe